text: Billund lufthavn åbner i nat
  20 april 2010 kl. 15.50
  Men lukker igen imorgen tidlig.
  Den sydligste del af det danske luftrum åbner fra kl. 2 i nat og lukker igen klokken otte onsdag morgen.
  Det betyder, at Billund lufthavn åbner. Også lufthavnene i Esbjerg og Sønderborg får lov at åbne i det nævnte tidsrum.
  Man skal kontakte sit flyselskab for at få flere informationer.
  Det danske luftrum har været lukket siden torsdag klokken 18 på grund af vulkanaske fra en islandsk vulkan.
  